stanford-oval/wikipedia huggingface dataset:
פנטסיה (סרט)
ייחודו של הסרט

הסרט העלה את קרנם של נגני המוזיקה מחדש כאשר העביר לקולנוע, שהיה פופולרי מאוד באותם ימים, את חוויית הנגינה שנזנחה בתקופה זאת לטובת סרטי בידור קצרים בקולנוע. הסרט העמיד את הצופה בפני ז'אנר חדש של קולנוע - לא עוד מעקב אחרי קווי העלילה, שחקנים ראשיים, דיבור בין הדמויות כי אם סרט אשר מורכב כולו מלחנים.
הסרט סוחף את הצופה לתוך חוויה מחשבתית שבה פטריות מדמות סינים מרקדים, בעלי חיים רוקדים, דגים נבהלים, מטאטאים מהלכים ועוד, אשר לכולם נגיעה ברגש זה או אחר באדם (כגון אומץ, פחד ואושר).
מבחינה טכנית, היה זה הסרט הראשון בהיסטוריה אשר הפסקול שלו היה סטריאופוני ולא מונופוני. היה זה גם הסרט הראשון בו השתמשו בטכניקת הקלטה רב-ערוצית - על פי דרישתו של וולט דיסני בעצמו. הטכניקה הזו פותחה במיוחד לסרט זה על ידי טכנאי הבית של אולפני וולט דיסני - ויליאם א. גאריטי. היא נקראת עד היום בשם פאנטסאונד, והיא נחשבת למולידתה של שיטת הסראונד. כמו כן, בעבודה על סרט זה השתמשו לראשונה בהיסטוריה בערוץ קליק לסנכרון הקלטות רב ערוציות עם הסרט, ולהעלאות.
טריוויה

סרט ההנפשה-מוזיקלי האיטלקי "אלגרו נון טרופו" (1976), עם הנפשה של ברונו בוזטו, הוא פרודיה על הנאיביות של "פנטסיה", ובו זמנית הוא גם מחווה לסרט.
מלכודת (דושאן)

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 מידע כללי
 פַּסל:  מרסל דושאן
 תאריך יצירה:  1917 / 1964
 טכניקה וחומרים:  מתלה מעילים ממוסמר לרצפה
 ממדים בס"מ
 רוחב:  100.1 ס״מ 
 גובה:  19 ס״מ 
 עומק:  11.6 ס״מ 
 
"מלכודת" (בצרפתית: Trébuchet; באנגלית: Trap) הוא רדי מייד מאת האמן האמריקאי יליד צרפת מרסל דושאן. העבודה נחשבת לאחד משמונת הרדי מייד ה"טהורים" שיצר דושאן. היצירה המקורית אבדה ומהדורה בת שמונה העתקים חתומים נוצרה בשנת 1964, על פי תצלום של העבודה המקורית.
היצירה נוצרה לראשונה בשנת 1917 בסטודיו של האמן בניו יורק. דושאן בחר מתלה מעילים, הניח אותו על הרצפה ומסמר אותו אליה. בשנת 1953 תיאר דושאן את לידתה המקרית של היצירה: "מתלה מעילים אמיתי, אותו התכוונתי להתקין על הקיר ולתלות עליו דברים, אבל לא הגעתי לכך מעולם – לכן הוא נמצא על הרצפה ובעטתי בו בכל דקה, בכל פעם שיצאתי החוצה – זה שיגע אותי ואמרתי 'לעזאזל עם זה', אם זה רוצה להישאר שם ולנקב אותי, אני אמסמר אותו לרצפה... ואז נוצר הקישור עם הרדי מייד."
שמה של היצירה, "Trébuchet" הוא גם שמו של מהלך במשחק השחמט בו מחליף השחקן את מיקומם של כלים על גבי הלוח כדי להכשיל את היריב.
גלריה

צילום העבודה המקורית
דיאגרמה של מהלך "Trebucher"
בלאקפינק

| --- | --- |

מימין לשמאל: ליסה, רוזה, ג'ני וג'יסו
 מקום הקמה:  סיאול 
 מוקד פעילות:  קוריאה הדרומיתסיאול, קוריאה הדרומית
 תקופת הפעילות:  מ-2016
 סוגה:  קיי-פופ, היפ-הופ
 חברת תקליטים:  YG
 שיתופי פעולה בולטים:  YG Family
 פרסים והוקרה:  הרשימה המלאה
 www.blackpinkofficial.com
 פרופיל ב-IMDb
 חברות
 ג'יסו   ג'ני   רוזה   ליסה
 
בלאקפינק (בקוריאנית: 블랙핑크; מעוצב: BLACKPINK או BLΛƆKPIИK; בתרגום חופשי לעברית: שחור ורוד) היא להקת בנות דרום קוריאנית שהוקמה על ידי חברת הבידור המסחרית YG אנטרטיינמנט. הלהקה מורכבת מארבע חברות: קים ג'יסו, קים ג'ני, פארק צ'א יאנג (רוזה) ולאליסה (ליסה) מנובאן אשר הופיעו לראשונה באופן רשמי ב-8 באוגוסט 2016 עם אלבום הסינגל הראשון, Square One, שכלל את הסינגלים "Whistle" ו-"Boombayah".
ללהקה יש חמישה קליפים וסרטון ריקוד שעברו את רף המיליארד צפיות. כמו כן, ישנם94 מיליון מנויים לערוץ היוטיוב של הלהקה (נכון למרץ 2024).
קריירה > 2010–2016: גיבוש הלהקה וטרום בכורה

בלאקפינק נוצרה כאשר YG אנטרטיינמנט קיימה אודישנים ברחבי העולם לאנשים בגיל העשרה כדי ליצור להקת בנות חדשה לאחר שהשיקה את להקת הבנות הגדולה הראשונה שלה, 2NE1, בשנת 2009. ההכנות להופעת הבכורה של בלאקפינק החלו כבר בשנת 2011, כאשר חברת YG אנטרטיינמנט חשפה ב-14 בנובמבר כי להקת הבנות החדשה שלה תופיע לראשונה בתחילת שנת 2012 ותכלול לפחות שבע חברות. עם זאת, הלהקה לא נחשפה במועד הנקוב, ונפוצו שמועות רבות סביב עיכוב הופעת הבכורה של הלהקה, אף על פי שלא פורסם מידע רשמי. רק ב-18 במאי 2016 אישרה YG אנטרטיינמנט כי להקת הבנות תקיים את הופעת הבכורה שלה ביולי.
ג'ני הייתה חברת הקבוצה הראשונה שנחשפה, ב-1 ביוני. היא הצטרפה ל-YG אנטרטיינמנט כחניכה בשנת 2010 לאחר שחזרה לדרום קוריאה מניו זילנד. באתר של YG אנטרטיינמנט ב-10 באפריל, ליסה נחשפה כחברה השנייה והיא הייתה היחידה שהתקבלה מתוך 4,000 נבחנים באודישנים של YG אנטרטיינמנט בשנת 2010 בתאילנד והפכה לחניכה הזרה הראשונה של החברה בשנת 2011. היא הוצגה לציבור לראשונה בשנת 2012 בסרטון שפורסם בערוץ היוטיוב של YG אנטרטיינמנט, ששמו "Who's That Girl???" ("מי זו הנערה הזו???").
ב-15 ביוני נחשפה ג'יסו כחברה השלישית של הלהקה. היא הצטרפה לחברה כחניכה ביולי 2011 והופיעה במספר פרסומות וקליפים, קודם לכן. רוזה הייתה החברה האחרונה שנחשפה, ב-22 ביוני 2016. היא דורגה במקום הראשון בין 700 מועמדים באודישן של YG אנטרטיינמנט שהתקיים באוסטרליה ב-2012, היא חתמה על חוזה הקלטות ועברה לסיאול לאחר מכן.
ב-29 ביוני, חברת YG אנטרטיינמנט אישרה כי להקת הבנות תכלול ארבע חברות במקום תשע המתוכננות במקור, וחשפה את שמה הרשמי: בלאקפינק. דובר החברה טען שפירוש שם הלהקה הוא: "יופי זה לא הכל", והוא מסמל ש"הן להקה שמציגה לא רק יופי, אלא גם כישרון גדול". ב־29 ביולי אישרה YG אנטרטיינמנט כי הופעת הבכורה של בלאקפינק תתקיים ב-8 באוגוסט 2016.
קריירה > 2016–2017: הופעת בכורה, עליית הפופולריות וההצלחה המסחרית

ההכנות להופעת הבכורה של הלהקה החלו בשבוע הראשון של אוגוסט 2016 עם פרסום תמונות, טיזרים, סרטונים, ופרסומות. בלאקפינק הוציאה את אלבום הסינגל הראשון שלה, Square One, ב-8 באוגוסט 2016. הוא כלל את הסינגלים "Boombayah" ו-"Whistle"; הם הגיעו למקום הראשון והשני במצעד שירי העולם הדיגיטליים, מה שהפך את בלאקפינק ללהקה המהירה ביותר שהשיגה הישג זה ולאמן הקוריאני השלישי המחזיק בשני המקומות הראשונים בו-זמנית. הסינגל "Whistle" זכה בפני עצמו להצלחה מסחרית גדולה.
בהמשך, יצא אלבום הסינגל השני של הלהקה, Square Two, שכלל את הסינגלים "Playing with Fire" ו-"Stay".‏ הראשון מתוך השניים היה הסינגל השני של בלאקפינק שהגיע למקום הראשון במצעד שירי העולם הדיגיטליים והשיר הראשון של להקת בנות דרום קוריאנית מסוגת קיי-פופ שדורג בקנדה הוט 100. בקוריאה הדרומית, "Playing with Fire" הגיע למקום השלישי בעוד ש-"Stay" דורג בעשירייה הפותחת. ההצלחה המסחרית של בלאקפינק בחמשת החודשים הראשונים שלה זיכתה אותה במספר פרסים בתוכניות פרסי מוזיקה. בנוסף לכך, הוכרז במגזין בילבורד שהלהקה נחשבת ל"אחת מלהקות הקיי-פופ הטובות ביותר בשנת 2016"; זאת בנוסף לשבחים נוספים שהופנו כלפי הלהקה משלל גופים שונים.
ב-17 בינואר 2017 חשפה בלאקפינק את שמו של מועדון המעריצים שלה – "בלינק", פורטמנטו של "Black" ("שחור") ו-"Pink" ("ורוד"). ב-22 ביוני פרסמה את הסינגל הדיגיטלי העצמאי הראשון שלה, "As If It's Your Last", שהגיע למקום הראשון במצעד שירי העולם הדיגיטליים, יממה לאחר יציאתו. הווידאו קליפ של השיר שבר את שיא "הקליפ הנצפה ביותר של להקת בנות דרום קוריאנית ביוטיוב", כמו גם את שיא "הקליפ של להקה הנצפה ביותר ב-24 השעות הראשונות לצאתו". ב-20 ביולי 2017, בלאקפינק ערכה את הופעתה הראשונה בטוקיו, במסגרתה השתתפו יותר מ-14,000 אנשים, כאשר עוד 200,000 אנשים ניסו לרכוש כרטיסים. הלהקה הופיעה לראשונה ביפן ב-30 באוגוסט 2017, עם צאתו של מיני-אלבום הבכורה היפני, Blackpink, שהגיע לראש מצעד האלבומים של Oricon. השיר "As If It's Your Last" של בלאקפינק דורג כאחד מ-"25 שירי הקיץ של 2017".
סיבובי הופעות וקונצרטים

סיבובי הופעות
Blackpink Arena Tour (2018)
In Your Area World Tour (2018–2020)
Born Pink tour (2022–2023)
קונצרטים ראשיים
Blackpink Japan Premium Debut Showcase (2017)
Livestream Concert: The Show (2021)
דיסקוגרפיה > אלבומי אולפן בקוריאנית

2020: The Album
2022: Born Pink
דיסקוגרפיה > אלבומי אולפן ביפנית

2018: Blackpink in Your Area
דיסקוגרפיה > מיני-אלבומים

2017: Blackpink
2018: Square Up
2019: Kill This Love
פילמוגרפיה

2018: Blackpink House
2018: YG Future Strategy Office
2018: Blackpink X Star Road
2019: Blackpink Diaries
2020: 24/365 with Blackpink
2020: Blackpink: Light Up the Sky
2021: Blackpink: The Movie
ברדק (הרכב קומי)

| --- | --- |

סמליל ההרכב
 מוקד פעילות:  ישראל
 תקופת הפעילות:  מ-8 באוגוסט 2020
 סוגה:  סאטירה
 שפה מועדפת:  עברית
 שיתופי פעולה בולטים:  כיכר השבת
 חברים
 אפי סקקובסקי   מני וקשטוק
ברדק הוא הרכב קומי חרדי-ירושלמי, שהחל את פעילותו ביוטיוב ובאתר כיכר השבת וברשתות החברתיות, בשנת 2020. סרטוני ההרכב מופנים לציבור החרדי ולציבור הדתי לאומי, וכוללים התייחסויות ליחסים שבין המגזר החרדי למגזר החילוני והמגזר הדתי לאומי.
נכון לאוגוסט 2024, לערוץ היוטיוב של ההרכב מעל 90 אלף מנויים ומעל 35 מיליון צפיות כוללות.
חברי ההרכב

חברי ההרכב הם אפי סקקובסקי ומני וקשטוק, שניהם בוגרי ישיבות ליטאיות. וקשטוק בוגר ישיבת כנסת הגדולה, וסקקובסקי הוא בוגר ישיבת רש"י. וקשטוק למד קולנוע בבית הספר לקולנוע יהודי ופרסום ותקשורת בקריה האקדמית אונו. השניים הכירו דרך סרטון שמני ערך ואפי שיחק בו ובעקבותיו החליטו השניים להתחיל בהפקת סרטונים קומיים על הווי החיים החרדי.
תוכן הסרטונים

המערכונים עוסקים בסיטואציות מהווי החיים בציבור החרדי וביחסי הגומלין שבינו ובין הציבור החילוני והציבור הדתי לאומי. בעונה הראשונה המערכונים, שאורכם בין דקה ל-3 דקות, התפרסמו אחת לשבוע, במוצאי שבת. בעונה השנייה המערכונים, שאורכם בין דקה ל-5 דקות, מתפרסמים בערך אחת לחודש.
המערכונים בעונה הראשונה צולמו בתקופת מגפת הקורונה וחלקם עסקו בדרכי ההתמודדות של הציבור החרדי עם המגפה.
היוצרים מקפידים על שמירת הסייגים המקובלים בחברה החרדית ובסרטונים, למשל, לא מוצגות נשים בצילום פרונטלי.
עונות

עונה 1 - ב-8 באוגוסט 2020 יצא הפרק הראשון בעונה הראשונה, שנמשכה עד ה-14 במרץ 2021. העונה כללה 23 פרקים.
עונה 2 - לאחר הפסקה של מספר חודשים יצאה העונה השנייה ב-25 באוגוסט 2021. בעונה זו התארחו הזמר ציון גולן, איש התקשורת מנחם טוקר, ניסים בלאק ועופר מימראן.
השפעה

סרטוני הקבוצה הפכו לפופולריים בציבור החרדי ובציבור הדתי לאומי וזכו למאות אלפי צפיות. בכמה מהסרטונים של החבורה מוצג אייזנבאך, מפגין קנאי ירושלמי המארגן הפגנה חרדית ואומר שהכביש ייחסם בהפגנה עד ש"טוסטוס לא יעבור". ביטוי זה הפך לנפוץ בהפגנות החרדיות סביב משבר הגיוס והסגרים בתקופת הקורונה כביטוי להגדרת עצמתה וגודלה של ההפגנה.
פרקים > עונה 1

אייזנבאך הפגנות
אייזנבאך: שלום בית
יוני מחפש שידוך
חרדי מחמד
שלישייה
ברדק בסגר
סוכה חבל"ז
שוטר בשטריימל
בגן
בחתונה
אייזנבאך מותג
מיהו חרדי?
מיסטר גולדבלום
מה יגידו
במשפחות הכי טובות
בבידוד
ברשת
נוער שוליים
להורים
בגניזה
בפורים
ברדק - הרמיקס הרשמי - פורים
במנחה
מנקים לפסח
פרקים > עונה 2

אייזנבאך בשטח
בשמיטה
במונית
לישון בסוכה
אשכנזי או ספרדי? (עם ציון גולן)
נשות הכותל (עם מנחם טוקר)
אייזנבאך נגד פוטין
משלוחי מנות - פורים
בפסח
שובו של מיסטר גולדבלום
הדו"ח
שוקי עקיצות
סופגניה קלאסית 1/2
מלחמת הסופגניה 2/2
עד דלא ידע - פורים 2023
ועדת קבלה (עם ניסים בלאק)
הטרמפ
יום כיפור
בחירות
בדרך למגילה עוצרים בבני ברק - פורים 2024
פורעי חוק
נייעס גוי
בחופש הגדול (החלפת דירות)
בבדיקה
יורדים לסוכה
השידוך
במסיבת חנוכה
פרקים > פרסומות

חגיגה (פרסומת ליש)
החגיגה נמשכת (פרסומת ליש)
במשטרה (פרסומת לסינון כשר פליי)
במרפסות (פרסומת למרכנתיל)
בחתונה (פרסומת למרכנתיל)
ברמה אחרת (פרסומת למאוחדת)
בפתח תקווה "עשרה לשבת - צדקה אוטומטית" (פרסומת לקופת צדקה פתח תקווה)
בפחת תקווה - גוי של שבת (פרסומת לקופת צדקה פתח תקווה)
הדו"ח (פרסומת לפושקוינס)
אצל השכנים (פרסומת למרכנתיל)
סערת הריבית (פרסומת לג'אמפ)
שלוש בלילה (פרסומת למאוחדת)
בשביל הילדים (פרסומת ליפה נוף)
בפסח (פרסומת לחבורת תריג)
החשדניסט (פרסומת לתנובה)
סעודה בלתי אפשרית - פסח (פרסומת לתנובה)
הקרב על הסודה (פרסומת לטמפו משקאות)
ללא סינון (פרסומת לגולדסטאר)
במקלט (פרסומת לחשמל הקרן)
בעורף (פרסומת לפיקוד העורף)
בקלפי (פרסומת לפיקוד העורף)
בכושר (פרסומת למאוחדת WOW)
המבחן הגדול (פרסומת לקופרויז'ן)
שלום זכר - הקרב על הסודה 2 (פרסומת לטמפו)
חתונות שמחות -שיר חתונות מקפיץ (פרסומת ל־XL)
המשבר (פרסומת ליומי)
עבודה מהעתיד (פרסומת למרכז כיוון)
כיפת חולים (אנימציה, פרסומת למאוחדת)
השידוך (פרסומת לקרן עם ישראל חי)
במסיבת חנוכה (פרסומת לתנובה)
תוכנית מוזיקה בקול חי מיוזיק

החל מינואר 2022 מגיש הצמד תוכנית מוזיקה שבועית ברדיו "קול חי מיוזיק" ביום רביעי בשעה 22:00.
הערות שוליים

↑   איתמר קציר, צמד הקומיקאים שכבש את המגזר מסביר איך עושים סאטירה חרדית, באתר הארץ, 24 בנובמבר 2022
↑  אבנר שאקי, "הכל התפוצץ ברגע, זה היה מדהים"; ראיון ראשון עם יוצרי ’ברדק’, באתר הדברות, ‏טז' טבת תשפ"א
↑  הצינור, הסאטירה החרדית הכי קורעת שתראו!, ‏2/1/2021
↑  ארי טננבוים, טוסטוס לא יעבור: יוצרי מערכוני 'ברדק' באולפן זמן אוויר, באתר רדיו קול חי, ‏יא' שבט תשפ"א
↑  אבי יעקב, ברדק באולפן? התכנית החדשה של "קול חי מיוזיק", באתר רדיו קול חי, ‏22 בינואר 2022
תומאס נאסט

| --- | --- |

 לידה:  27 בספטמבר 1840 לנדאו, ממלכת בוואריה 
 פטירה:  7 בדצמבר 1902 (בגיל 62) גואיאקיל, אקוודור 
 מקום קבורה:  בית הקברות וודלואן 
 פרסים והוקרה:  היכל התהילה של ויל אייזנר (2021) 
 חתימה:   
 www.thomasnast.com
 
תומאס נאסט (באנגלית: Thomas Nast; 26 בספטמבר 1840 – 7 בדצמבר 1902) היה קריקטוריסט אמריקאי יליד גרמניה, שנחשב לאחד מהאבות המייסדים של הקריקטורה האמריקאית.
ביוגרפיה > ראשית חייו

תומאס נאסט נולד בספטמבר 1840 בקסרקטין בלנדאו שבממלכת בוואריה, גרמניה (כיום במדינת ריינלנד-פפאלץ), למשפחה של מוזיקאים. אביו, יוזף תומאס נאסט, היה חצוצרן בתזמורת רגימנט 9 של ממלכת בוואריה. בשנת 1846, בשל דעותיו הפוליטיות של האב, עזב יוזף נאסט את גרמניה ונסע לארצות הברית, ואשתו והילדים הצטרפו אליו לאחר זמן קצר.
תומאס נאסט גדל בניו יורק ולמד בבית ספר מקומי מגיל שש ועד גיל 14. הוא הצטיין בציור מגיל צעיר, ובשנת 1854 החל ללמוד עם המורים אלפרד פרדריקס ותיאודור קאופמן. לאחר מכן המשיך את לימודיו באקדמיה הלאומית לאמנויות.
 בשנת 1856, הוא החל לעבוד כמאייר עבור העיתון המאויר של פרנק לסלי. רישומיו הופיעו לראשונה בהארפר'ס ויקלי ב-19 במרץ 1859, כאשר היה בן 18 ואייר כתבה שחשפה שחיתות משטרתית
ביוגרפיה > קריירה

בשנת 1862 הצטרף נאסט לצוות המאיירים של הארפר'ס ויקלי וזכה להכרה בזכות יצירותיו שהעבירו מסרים פוליטיים וחברתיים. בין יצירותיו הבולטות ניתן למנות את הקריקטורות נגד הפוליטיקאי המושחת "בוס" טוויד ואת הקריקטורות שעסקו במלחמת האזרחים האמריקאית. נשיא ארצות הברית אברהם לינקולן, כינה את נאסט "המגייס הטוב ביותר שלנו", בהתייחס לקריקטורות שהניעו את הציבור לתמוך במאמץ המלחמתי.
לאחר המלחמה, נאסט התנגד בתוקף למדיניות השיקום של הנשיא אנדרו ג'ונסון, אותו תיאר בסדרה של קריקטורות נועזות הנחשבות לציון דרך   ביצירתו.
סגנונו של נאסט התאפיין בשימוש בקווים חזקים ובצבעי דיו, שהבליטו את דמויותיו והדגישו את המסר הפוליטי. נאסט היה ידוע גם בהעברת מסרים אנטי-קתוליים בקריקטורותיו, דבר שזיכה אותו בביקורת מצד קהילות קתוליות שונות.
נאסט פעל רבות לקידום זכויות השחורים בארצות הברית, ביטול העבדות והתנגדות להפרדה גזעית. יצירותיו השפיעו על התודעה הציבורית והעניקו לו מקום חשוב בהיסטוריה של הקריקטורה והאמנות הפוליטית בארצות הברית.
ביוגרפיה > קריירה > השפעה ומורשת

השפעתו של תומאס נאסט הייתה נרחבת, והוא נחשב לאחד הקריקטוריסטים החשובים ביותר בהיסטוריה האמריקאית. הנשיא תאודור רוזוולט כינה את נאסט "המורה הטוב ביותר שלנו", בהתייחס לתפקידו בחינוך הציבור באמצעות הקריקטורות שלו. יצירותיו ממשיכות להשפיע על קריקטוריסטים ואמנים פוליטיים עד היום.
הערות שוליים

↑  "The Historic Elephant and Donkey; It Was Thomas Nast "Father of the American Cartoon," Who Brought Them Into Politics" (PDF). The New York Times. 2 באוגוסט 1908. p. SM9. נבדק ב-2017-09-20. {{cite news}}:  (עזרה)
↑  "Timeline of Thomas Nast's Life".
1 2  Bryant, Edward. "Nast, Thomas". In Grove Art Online. Oxford Art Online. Retrieved October 7, 2012.
↑  Halloran 2012, p. 3.
↑  Paine 1974, pp. v, 20.
↑  Paine 1974, p. 29.
↑  Halloran 2012, p. 26.
↑  Paine 1974, p. 98.
↑  Paine 1974, p. 69.
↑  Paine 1974, p. 112.
| --- | --- |
בקרת זהויות :  NLI: 987007440257305171  PLWABN: 9810606519905606  BnF: cb13620907x (data)  CiNii: DA06069509  GND: 118586513  ISNI: 0000 0000 8391 6268  LCCN: n78083448  NKC: xx0109671  NLA: 35373399  NTA: 070833087  RKD: 58897  SNAC: w62f7n1w  SUDOC: 18456591X  Trove: 929977  ULAN: 500026650  VIAF: 69106390   WorldCat (עם VIAF): 69106390 
קריקטורה עצמית של תומאס נאסט
בית בסאראב

| --- | --- |

 
 מדינה:  ולאכיה
 תארים:  נסיך\שליט (וויווד)
 מייסד:  בסאראב הראשון
 השליט האחרון:  מיכניה השלישי (דרקולשט)  מויסה (דנשט)
 תקופת השושלת:  1310–הווה (כ־715 שנים)
 ענפים:  החל מ 1436:   בית דרקולשט ובית דנשט
בית בסאראב (ברומנית: Basarab) הייתה משפחה שהיה לה תפקיד מרכזי בהקמת נסיכות ולאכיה.
מעמדה כשושלת מוגדר כבעייתי עקב מערכת הבחירה הרשמית, אשר אפשרה כי גברים בני אותה משפחה, כולל צאצאים לא לגיטימיים, יבחרו לשלטון על ידי מועצה של בויארים.
בין השליטים המוזכרים כחברי הבית (וענפיו) כלולים (בסדר כרונולוגי): מירצ'ה הזקן, דן השני, ולאד דראקול, ולאד המשפד, ולאד הנזיר, ראדו הגדול, וראדו מאפומאץ.
השם ומקורותיו

השושלת נקראת על שמו של בסאראב הראשון, שזכה בעצמאותה של ולאכיה מתוך ממלכת הונגריה.
שמו המקורי של בסאראב הראשון היה בסאראבי (Basarabai),אך התקצר כשהושאל לרומנית. מקור השם הוא קומני או פצ'נגי וכוונתו ככל הנראה "אב כובש" או "אב שולט". 
אמנם שמו העיד על מוצאו הקומני או הפצ'נגי, אך בני דורו של בסאראב הראשון החשיבו אותו לוולאכי מאז ומתמיד.
מורשת

שמו של בסאראב הראשון הוא המקור לשמות של מקומות שונים, כולל האזור של בסרביה (חלק מהרפובליקה של מולדובה ואוקראינה) וכן כמה עיירות, כגון בסאראב (Basarabi) ברומניה.
ראו גם

בית דרקולשט
בית דנשט
שליטי ולאכיה
ולאד המשפד
הערות שוליים

↑  S. Brezeanu, Identităţi şi solidarităţi medievale. Controverse istorice, pp. 135–138; 371–386.
רפאל סברון

| --- | --- |
רפאל סברון 1973
רפאל סברון 1973
 לידה:  1935 (בן 90 בערך) חיפה, פלשתינה (א"י)
 מדינה:  ישראל 
 מספר צאצאים:  5 
 השתייכות:   צבא הגנה לישראל
 דרגה:   תת-אלוף
 תפקידים בשירות
 נווט קרב וטייס מסוקים  ראש מדור תכנון מבצעי במטה חיל האוויר  מפקד בית הספר לאימוני קרקע ונווטים  ראש ענף מבצעים משולבים  ראש מת"ב  נספח צה"ל ומשרד הביטחון בבריטניה ובמדינות סקנדינביה
 פעולות ומבצעים
   מלחמת סיני   מלחמת ששת הימים   מלחמת ההתשה   מלחמת יום הכיפורים
 עיטורים
   עיטור המופת   צל"ש הרמטכ"ל
 
רפאל (רפי) סברון (נולד ב-1935) הוא קצין צה"ל בדימוס בדרגת תת-אלוף, היה ממתכנני מבצע מוקד, בעל עיטור המופת וצל"ש הרמטכ"ל.
לקריאה נוספת

אהוד יונאי, עליונות אווירית: סיפורו של חיל האוויר הישראלי, תרגום ועריכה: יפתח ספקטור, ירושלים: כתר, 1995 עמ' 166 - 168, 183 - 186, 266 - 269
בני פלד, ימים של חשבון, הוצאת מודן, 2004 עמ' 350 - 356, עמ' 363 – 364
Steven Pressfield, "The Lion's Gate", Sentinel, 2014, pp. 103-109, 111-114, 143-144, 151-153
עזר ויצמן, לך שמים לך ארץ, הוצאת מעריב, תל אביב 1975 עמ' 210 - 211
אליעזר (צ'יטה) כהן, צבי לביא, "השמיים אינם הגבול", הוצאת ספריית מעריב, 1990 עמ' 233, 271, 330, 335 - 337
איתן הבר, "ידיעות אחרונות" – "האיש שהפיל 376 מטוסי אויב", 05.06.1992
פליקס פריש, "מעריב" – "אדריכל הניצחון", 06.04.2007
יוסי פורת, "מבצע מוקד", ביטאון "צוות" גיליון 81, עמ' 38–41, מאי-יוני 2007
טל זגרבה, "צומת גיבור", גיליון "במחנה", גיליון 22 (2944 ), עמ' 54 - 55 06.06.2008
אבירם ברקאי, בשם שמיים: טייסת "האחת" במלחמת יום הכיפורים, הוצאת כנרת זמורה ביתן, 2013 עמ' 124, 149, 195, 216, 232, 315
הערות שוליים

↑  דני שפירא, לבד בשחקים, עמ' 157–158, 161-162
↑  מבצעים מיוחדים, עמותת חיל האוויר, דפי מורשת
↑  עופר בן פרץ, ‏הקמת ביה"ס לטייסי מסוקים אל מגמת מסוקים בביה"ס לטיסה, באתר "מרקיע שחקים"
↑  דני שלום, רוח רפאים מעל קהיר, באוויר - פרסומי תעופה וחלל, עמ' 48-50
↑  שמואל גורדון, 30 שעות באוקטובר, ספריית מעריב, 2008, עמ' 413-414
↑  יפתח ספקטור, רם וברור, הוצאת ידיעות אחרונות, 2008 עמ'317-320
קייטי פרי
ביוגרפיה

נולדה בשם קת'רין אליזבת' הדסון בסנטה ברברה, קליפורניה, ארצות הברית למשפחה נוצרית-פנטקוסטלית ממוצא בריטי, פורטוגזי, וגרמני. היא בתם של שני אנשי דת נוצריים, אשר הקימו כנסיות ברחבי ארצות הברית. אמה, מארי כריסטין (לבית פרי), ואביה, מוריס קית' הדסון, סיפרו שתהליך הלידה מחדש שלהם כנוצריים התרחש לאחר "נעורים פרועים". בעקבות כך, היא האזינה בילדותה למוזיקה נוצרית, שרה בכנסיות ולמדה בבתי ספר נוצריים.
לאחר שהמפיקים סטיב תומאס וג'ניפר קנפ החתימו אותה לחברת התקליטים שלהם, רד היל רקורדס, היא הוציאה את אלבומה הראשון Katy Hudson ב-2001, אלבום גוספל נוצרי. בנעוריה גילתה אלבום של קווין, והיא מצהירה כי "מאז הם היו ההשפעה הכי גדולה שלי". עם השפעותיה המוזיקליות ניתן למנות גם את אלאניס מוריסט, סינדי לאופר, הארט וג'וני מיטשל, יחד עם Morning View, אלבומה של להקת אינקיובס. קייטי בת ה-15 הפסיקה את לימודיה בכיתה ט' בתיכון "לוס פואבלוס", ומיד לאחר מכן עברה ללמוד באקדמיה מוזיקלית בלוס אנג'לס.
בגיל 17 עזבה את הבית, עברה לגור בלוס אנג'לס וב-2003 החלה להופיע עם שם המשפחה פרי (שם נעוריה של אמה) במקום הדסון, כדי למנוע בלבול בינה לבין השחקנית ההוליוודית קייט הדסון. כך בראשית דרכה על הבמה היא הופיעה בשם קת'רין פרי, ולאחר מכן קיצרה לקייטי פרי. בין השנים 2006–2008 הייתה בזוגיות עם סולן להקת ג'ים קלאס הירוז טרווי מקוי.
קריירה > 2004–2007: תחילת הקריירה המוזיקלית

ב-2004 פרי החלה לעבוד עם חברת ההפקה המטריקס ובמקביל גם החלה לעבוד על האלבום הראשון שלה, יחד עם גלן בלארד, אשר היה צפוי לצאת ב-2005. חלק משיתוף הפעולה כולל את השירים "The Box", "Diamonds " ו"Long Shot", אשר הופצו בדף המייספייס הרשמי של פרי. הקריירה המוזיקלית שלה זיכתה אותה בתואר "הדבר הגדול הבא" באוקטובר 2004 ב"בלנדר מגזין", בו סיפרה כי לא הייתה "נוצרייה טיפוסית" ועשתה "הרבה דברים רעים" בגיל ההתבגרות. אחת מהרצועות שהקליטה עם בלארד, "Simple" נכללה בפסקול הסרט, "The Sisterhood of Traveling Pants", אשר יצא לאקרנים ב-2005.
פרי סיפרה בפתיחות על מאבקיה בתעשיית המוזיקה, ועל כך שנתקלה בסירובים מצד חברות התקליטים אליהן פנתה בתחילת הקריירה שלה. בסופו של דבר, השירים שלה משכו את תשומת לבו של ג'ייסון פלום, ראש חברת התקליטים קפיטול רקורדס, והיא הוחתמה בה בתחילת 2007. כעת היה ניתן לשמוע את פרי בקביעות בערוצי המוזיקה MTV ו-VH1, ובפרסומות שונות.
קריירה > 2008–2009:‏ One of the Boys

לאחר שחתמה בקפיטול רקורדס, קייטי החלה להקליט את האלבום החדש שלה, אשר תוכנן לצאת ב-2008. בהקלטת האלבום היא עבדה עם גרג ולס, דוקטור לוק, בוטץ' ווקר, מקס מרטין וטד ברונר. האלבום המלא, אשר נקרא One of the Boys הוצא לאור בארצות הברית ב-17 ביוני 2008, האלבום זכה להצלחה גדולה ומכר למעלה מ-6 מיליון עותקים, כמיליון וחצי מהם בארצות הברית, בנוסף, חלק משירי האלבום ("Self Inflicted", "Waking Up in Vegas", "Hot n Cold" ו"Thinking of You") הופיעו בסדרת הטלוויזיה "The Hils" שבערוץ MTV, והשיר "Fingerprints" הופיע בפסקול הסרט "Baby Mama". פרי הופיעה ב-"Warped Tour 2008" על מנת לקדם את האלבום.
הסינגל הראשון מתוך האלבום "I Kissed a Girl", נשלח לתחנות הרדיו ב-28 באפריל 2008. השיר הגיע למקום ה-76 במצעד הבילבורד, וטיפס עד למקום הראשון לקראת סוף יוני. זה היה הלהיט ה-1,000 במספרו שהגיע למקום הראשון בעידן הרוק השיר זינק לראש מצעד אייטונס עוד ב-3 ביוני. הקליפ הפרובוקטיבי לשיר הוצא לאור ב-21 במאי, הקליפ גם זכה להצלחה רבה והוקרן פעמים רבות בערוץ MTV ובערוץ VH1, וכבש את המקום הרביעי במצעד הלהיטים של VH1 בתוך שבוע. הקליפ אף קיבל חמש מועמדויות בטקס פרסי ה-VMA לשנת 2008, בהן גם בקטגוריית "הקליפ הטוב ביותר של אישה", אולם הוא לא זכה באף אחת מהקטגוריות. הקליפ זכה לפרודיות רבות ולעשרות מיליוני צפיות ביוטיוב. יחד עם הצלחתו הגדולה של השיר, הוא עורר מחלוקות עקב התיאורים ההומוסקסואליים שבו. בישראל, השיר זכה לתגובות חיוביות רבות, דורג במקומות הראשונים מספר שבועות בתחנות הרדיו, וזכה בתואר "שיר השנה" בגלגלצ. פרי עצמה זכתה באותו מצעד בתואר "פריצת השנה".
כשחקנית, היא הופיעה כאורחת בקליפ של "Carbon Leaf", ושל ה-"Gym Class Heroes", בו היא גילמה את חברתו של בן-זוגה במציאות, סולן הלהקה, טרוויס מקקוי. כמו כן, הופיעה בתפקיד עצמה במספר תוכניות טלוויזיה, ביניהן "The Young And The Restless" ו-"Wildfire". היא גם הופיעה בפרסומת הקוסמטיקה של Too Faced Cosmetics באביב 2007.
ב-9 בספטמבר 2008 פרסמה את הסינגל השני, "Hot n Cold". השיר הצליח לשחזר את הצלחת הסינגל הראשון והגיע אל המקום השלישי במצעד הבילבורד, ונכנס לעשירייה הפותחת ביותר מ-20 מצעדים בעולם, ביניהם גם ישראל ששם השיר הגיע למקום השלישי במצעד של גלגלצ ומקום שני במצעד השבועי של מדיה פורסט. הקליפ הרשמי לסינגל הוצא לאור לקראת סוף החודש וגם זכה להצלחה גדולה, השיר אף היה מועמד לפרס גראמי לביצוע הווקאלי הנשי הטוב ביותר. השיר אף נכלל כחלק מפסקול הסרט "האמת המכוערת" וגם בפסקול הסרט "הקול בראש" ב-6 בנובמבר פרי הנחתה את טקס פרסי ה-EMA, בו זכתה בקטגוריית "האמן החדש הטוב ביותר". ב-12 בינואר 2009, יצא לאור הסינגל השלישי מתוך האלבום הנקרא "Thinking of You" שהגיע למקום ה-29 במצעד הבילבורד, זהו המקום הנמוך ביותר שלה במצעד. ב-21 באפריל, הוצא לאור הסינגל הרביעי והאחרון מהאלבום הנקרא "Waking Up in Vegas", השיר הגיע למקום התשיעי במצעד הבילבורד ולמקום הראשון במצעד שירי הפופ. הקליפ לשיר יצא לאור ב-28 באפריל והצילומים התרחשו בלאס וגאס. סיבוב ההופעות הראשון של פרי התומך באלבום נקרא "Hello Katy Tour", החל ב-23 בינואר והסתיים ב-5 בספטמבר. ב-5 בנובמבר פרי הנחתה שוב את טקס פרסי ה-EMA ובכך הפכה ליחידה שהנחתה את הטקס פעמיים ברצף.